bse
స్వల్ప నష్టాలతో ముగిసిన మార్కెట్లు
ముంబయి, మే 7: దేశీయ స్టాక్‌మార్కెట్లు హెచ్చుతగ్గుల మధ్యనే గత వారం మొత్తం ఊగిసలాడాయి. మహా రాష్ట్ర డే సందర్భంగా సోమవారం ఒకటవ తేదీ సెలవుకావడంతో మార్కెట్లు నాలుగురోజలు ట్రేడింగ్‌కే పరిమితంఅయ్యాయి. గతవారం సెన్సెక్స్‌60 పాయిం ట్ల నష్టం నమోదుచేసుకుని 29,859వద్ద నిలిచింది. నిఫ్టీ సైతం 19 పాయింట్లు నామమాత్రపు నష్టంతో 9285వద్ద స్థిరపడింది. వారం మధ్యలో సెన్సెక్స్‌ 30,126కు చేరితే నిఫ్టీ 9350ని అధిగమించింది. గతవారం మార్కెట్లలో చిన్నషేర్లలో కూడా అమ్మకాలు పెరిగాయి. బిఎస్‌ఇ మిడ్‌క్యాప్‌సూచి 0.54శాతంక్షీణిస్తే స్మాల్‌క్యాప్‌ సూచి మాత్రం 0.1శాతం మాత్రమే స్వల్ప తగ్గుదలను నమోదుచేసుకుంది. ఇక గత వారం విడు దలయిన బ్లూచిప్‌ కంపెనీల ఆర్థికఫలితాల్లో ఐసిఐసిఐ బ్యాంకు ముందుకుదూసుకువెళ్లి ఏడుశాతం షేర్లు పెంచుకోగలిగింది. ఏప్రిల్‌లో జాగ్వార్‌ ల్యాండ్‌రోవర్‌ అమ్మకాలు మందగించడంతో టాటామోటార్స్‌ 8.3 శాతం తిరోగమించింది. ఇదేబాటలో లూపిన్‌ 6.5శాతం, ఆర్‌ఐఎల్‌ ఐదుశాతం చొపన పతనం అయ్యాయి. అదానిపోర్ట్సు మాత్రం 5.5శాతం పెరిగింది. టాటాస్టీల్‌, ఎయిర్‌టెల్‌ 3.5శాతం చొప్పున క్షీణిస్తే ఎస్‌బిఐ, టిసిఎస్‌ రెండు శాతం చొప్పున పెరిగాయి. ఇక దేశీయ స్టాక్‌ మార్కెట్లలో విదేశీపోర్టుఫోలియో ఇన్వెస్టర్లు అమ్మకాలకే ఎక్కువ మద్దతునిచ్చారు. దేశీయ ఫండ్స్‌ మాత్రం భారీ పెట్టుడులు కుమ్మరించాయి. దీనితో ఇన్వెస్టర్లకు కొంతజోష్‌ ఇచ్చినట్లయింది. గడచిన రెండువారాల్లో విదేశీపోర్టుఫోలియో ఇన్వెస్టర్లు మొత్తంగా నగదు విభాగంలో 7600 కోట్లు స్టాక్స్‌ విక్రయిస్తే శుక్రవారం నగదు విభాగంలో రూ.364 కోట్లు పెట్టుబడులు వెనక్కి తీసుకున్నారు. మరోవైపు పెట్టుబడులను కుమ్మరిస్తున్న దేశీ ఫండ్స్‌ శుక్రవారం మరోసారి రూ.298 కోట్లు పెట్టుబడులు పెట్టాలి. గడచిన 12 రోజుల్లోనే ఫండ్స్‌ సుమారు 9వేల కోట్ల రూపాయలు పెట్టుబడులు పెట్టినట్లయిం ది. ఈ వారంలో ముఖ్యంగా ఫ్యూచర్స్‌ ఆప్షన్స్‌ గడువు ముగిసిన వర్వాత నాలుగో త్రైమాసిక ఫలితాలుకీలకం అయ్యాయి. భారీ సంస్థల ఫలితాలు ఆశాజనకంగానే ఉన్నాయి. ఆటో రంగ విక్రయాలు కొంత మద్దతునిచ్చాయి. వినియోగరంగ ఉత్పత్తు లు, కేపిటల్‌గూడ్స్‌, బ్యాంకులు, ఎఫ్‌ఎంసి.ఇ, ఇన్‌ఫ్రా వంటి రంగాలు పని తీరు బాగుంది. ఐటిరంగంలో కూడా కొంత కొనుగోళ్ల ఆసక్తి పెరిగింది. ఎన్‌ఎస్‌ఇ ఐటి సూచి 1.6శాతం ఈవారంలో పెరిగింది. తదనంతరం పిఎస్‌యు బ్యాంకులు నాలుగుశాతం పెరిగాయి. కేబినెట్‌ ఎన్‌పిఎ సమస్యకు విధాన నిర్ణయం ప్రకటించడమే ఇందుకుకీలకం అయ్యాయని జియోజిత్‌ ఫైనాన్షియల్స్‌ వ్యూహాత్మక అధిపతి వినోద్‌నాయర్‌ వెల్లడించారు. శుక్రవారం అంతర్జాతీయ ధోరణుల అనిశ్చితితో అమెరికా ఉపాధి గణాంకాలు, ఫెడ్‌ అధి పతి ప్రసంగాలు, రెండోవిడత ఫ్రెంచ్‌ ఎన్నికలు దేశీయమార్కెట్లలో నెలకొన్న స్వల్పఅనిశ్చితధోరణులు కొంతమార్కెట్లను నష్టాలవైపు మళ్ళించాయనే చెప్పాలి.